CELEX: 62020CN0252
Language: et
Date: 2020-06-10 00:00:00
Title: Kohtuasi C-252/20: Eelotsusetaotlus, mille on esitanud Amtsgericht Hamburg (Saksamaa) 10. juunil 2020 – CY versus Eurowings GmbH

24.8.2020   
            
            
               ET
            
            
               Euroopa Liidu Teataja
            
            
               C 279/34
            
         
      Eelotsusetaotlus, mille on esitanud Amtsgericht Hamburg (Saksamaa) 10. juunil 2020 – CY versus Eurowings GmbH
      (Kohtuasi C-252/20)
      (2020/C 279/46)
      Kohtumenetluse keel: saksa
      
         Eelotsusetaotluse esitanud kohus
      
      Amtsgericht Hamburg
      
         Põhikohtuasja pooled
      
      
         Hageja: CY
      
         Kostja: Eurowings GmbH
      
         Eelotsuse küsimused
      
      
                  1.
               
               
                  Kas määruse (EÜ) nr 261/2004 (1) artikli 7 kohane õigus hüvitisele võib olemas olla ka siis, kui reisija jääb vahetust jätkulennust maha seetõttu, et eelmine lend saabumisel lühiajaliselt hilines, mille tagajärjel jõuab reisija lõppsihtkohta kolm tundi pärast plaanipärast saabumisaega või hiljem, kuid lende teostasid eri lennuettevõtjad, kusjuures lendu ei broneeritud esimest lendu teostavalt lennuettevõtjalt, kelle vastu esitati põhikohtuasjas hüvitise nõue?
               
            
                  2.
               
               
                  Juhul kui esimesele küsimusele vastatakse jaatavalt:
                  Kas „tegutsev lennuettevõtja“ määruse nr 261/2004 artikli 5 lõike 1 punkti c ja artikli 7 lõike 1 tähenduses on esimest lendu, mis saabumisel hilines, tegelikult teostanud lennuettevõtja või on „tegutsev lennuettevõtja“ määruse nr 261/2004 artikli 5 lõike 1 punkti c ja artikli 7 lõike 1 tähenduses teist lendu, mis toimus õigeaegselt, teostanud lennuettevõtja, kelle kaudu mõlemad lennud broneeriti?
               
            
                  3.
               
               
                  Juhul kui „tegutsev lennuettevõtja“ määruse nr 261/2004 artikli 5 lõike 1 punkti c ja artikli 7 lõike 1 tähenduses on nii esimest lendu teostanud lennuettevõtja kui ka teist lendu teostanud lennuettevõtja:
                  Kas reisijal on sellisel juhul õigus valida, kumma lennuettevõtja vastu esitab ta hüvitise nõude?
               
            
         (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT 2004, L 46, lk 1; ELT eriväljaanne 07/08, lk 10).